
în care deputatul Brăilei pune o serie de. întrebări d-lui Alexandru 
Vaida asupra atitudinii sale din vremea războiului, indicându-i tot- 
odată şi colaborarea inoportună la cunoscutul memoriu al d-lui Stere. 
Citesc şi răspunsul în care fostul prim-ministru, fără să intre în „me- 
ritul“ chestiunii, cum s'ar zice la Blaj, nu ne vorbeşte cu obişnuita-i 
finețe decât de „consumaţia de alcool“ a acuzatorului său, uitând, fireşte, 
să lămurească publicul, d-sa ce-a „consumat“ atunci când şi-a scris 
celebrele articole îndreptate împotriva României, cum au fost bună- 
vară paginile triste din „Oesterreichische Rundschau“, reproduse şi în 
revista noastră... , 

Şi cu această ocazie lumea noastră, diriguită mai mult de patima 
clipei decât de nevoia unei orientări sigure, s'a împărţit în două tabere 
diametral opuse. Unii s'au supărat peste măsură și strigă „trădare“ din 
adâncul rărunchilor, alţii zâmbesc cu multă placiditate și nu vreau să 
încresteze nimic din toate câte li se spun. Aşa, fără să se convingă 
unii pe alţii şi fără să se înţeleagă, își poartă fiecare. păreiea de 
suprafaţă... | i 

Ferească Dumnezeu, să interviu în acest proces care nu mi se 
pare tocmai interesant, fie-că se va descurca, fie-că se va împotmoli 
ca atâtea altele. Fiindcă însă revine tot mai des ca un refren anti- 
patic în vâltoarea actualităţii purtarea de pe vremea războiului a con- 
ducătorilor de astăzi din partidul așa zis naţional, care la București 
tac destulă vâlvă în jurul lor, pentru lămurirea lucrurilor aş spune 
aici în treacăt două cuvinte. Din nenorocire opinia publică din 
vechiul Regat nu vede încă limpede nici rostul de ieri nici cel de azi 
al bărbaţilor din fruntea faimosului ccmitet de o sută. 

Se găsesc foarte mulţi oameni cum se cade care privesc pro- 
blema prin ochelarii distanței şi mai ales prin prizma acelei speciale 
bunăvoinţi. pe care dragostea de neam o exaltează câteodată până la 
complectă orbire. Pe seama acestor cetățeni înduioşaţi dela Buzău, 
cărora d. Cicio-Pop le-a reamintit deunăzi „temniţele şi spânzurătorile 
ungurești“ fruntașii dela Cluj apar în adevăr ca nişte figuri escep- 
ţionale. Ei sunt martirii, eroii poporului nostru obijduit o mie de ani. 
Ei au suferit și s'au chinuit, dar nu s'au dat odată cu capul. Ei au 
păstrat ca vestalele focul sacru. Ei au visat revoluții și-au predicat 
desrobire. Ei au trăit în privaţiuni de dragul celor mulţi, ei au fost 
apostolii sărăciei şi-ai dreptăţii. Conspiratori pentru întregirea neamu- 
lui, ei au simțit la tâmplă revolverul calăului, Azi că sau unit cu noi, 
trebuie să-i acoperim de răsplată pentru îndelungatele lor amărăciuni, 
să-i punem la locul de frunte, să te suportăm discursurile, să le dăm 
țara pe mână s'o guverneze cu simplitatea lor de idealişti oneşti și să 
amuțim toate impulsurile inteligenţii noastre critice, fiindcă scara cea 
mai înaltă a simțămintelor morale mo poate atinge decât prestigiul 
suferinţii... 

“Alţii văd silueta recenţilor îndrumători de ţară într'o lumină 
mult mai vitregă. Fi nu li se întățișază decât ca profitorii unei legende 
pe care-o plimbă în lung şin lat ca să trăiască pe urma ei. Româ- 
nismul de peste Carpaţi, zic acești judecători îndrăzneţi și grăbiţi, i-a 
susținut în cursul “vremii “prin seva sănătoasă a energiilor populare, 
prin izolarea care a păstrat un bloc etnic neatins și prin inferioritatea 
declarată a rasei stăpânitoare. In economia noastră națională au în- 
semnat prea puțin acești homunculi a căror retorică antediluviană o 
auzim astăzi prin gările din Moldova. Mica lor poveste se va sfârși 
în curând, fără nici o sforţare din partea ori-cui, fiindcă într'o' ţară 
de oameni deștepți rodomontadele lor pocnesc în gol ca toațe strigătele 
de bâlciu şi selecțiunea se va face degrabă punând pe toţi oamenii 
la, locul lor... 
+g Amândouă tezele sunt greșite și nedrepte deopotrivă. Adevărul 
vine şi de astădată la mijloc. Nici pentru trecut, nici pentru prezent 
nu e admisibilă această concepție sumară de ambele părți. 

In Ardealul de ieri pomeniţii matadori wau fost martiri, dar mau 
fost nici cantitate abolut neglijabilă, dupăcum astăzi nu sunt nici 
faruri luminătoare, nici ființe lipsite de ori-ce interes. In împrejurările 
particulare de subt regimul maghiar, Ardealul neputând scoate la iveală 
personalități excepţionale, în cele din urmă două decenii a împins pe 
primul plan al frământărilor politice oameni fără un deosebit relief, 
justificând oarecum prin însăși prezenţa lor în fruntea trebilor, povâr- 
nișul pe care apucase existența noastră subt oblăduirea Habsburgilor. 
O lume mică, fără sbucium adânc şi fără orizonturi, o burghezie pro- 
vincială cu toate stigmaţele influenţei culturale străine ajunsese clasa 
diriguitoare a viguroşilor. noştri ţărani din Transilvania. Din acest 
microcosm s'au recrutat acei câţiva girarţi reprezentativi care-au făcut 
atâta sgomot cu numele lor. In mod normal, ei erau încarnarea cali- 
tăţilor şi defectelor acestui mediu plămădit în circonstanțele cele mai 

neprielnice. Aşa fiind, toată activitatea lor politică poartă pecetea 
fatală a unei lipse de concepţie dublate de exigențe morale reduse . 
Războiul cu toată formidabila lui presiune asupra sufletelor n'a 
putut pune în valoare altă mentalitate, alte caractere şi alte forțe, decât 
cele primite ca zestre din vremea de pace. Astfel conducerea politică 
ardeleană din perioada războiului ma făcut decât să scoată la iveală 


„cu mai multă evidenţă fondul șubred al inacțiunii anterioare. Conti- 


nuatori ai slăbiciunilor proprii “actualii fruntași ai partidului naţional 
mau însemnat nimic pe vremea grozavei conflagrații. Din primele zile 
ale botezului de sânge, românii de subt fosta coroană a sfântului 
Ștefan au fost politiceşte orfani, călăuziți numai de instinctele lor. In 
cumpăna istoriei universale ma aruncat nimic mâna acestor pretinși 
conducători. Conduita lor, determinată de-aceeaș chibzuială măruntă 
ca și în zilele păcii, a păstrat dela început până la sfârșit aceeași - 


linie de ezitare meschină. Când se va scrie istoria nepărtinitoare a 


cumplitului uragan se va vedea limpede cât de inexistenţi au fost pe 
arenă acei care vociferează astăzi- prin gările din Moldova și cum fără 
participarea lor s'au jucat destinele neamului.. 

Așa fiind situația pe care-o ştim cu toții, ce interes mai are să 
smulgem din grămada de jalnice certificate din când în când. câte 
unul şi să-l asvârlim opiniei publice ca un document vorbitor? Ce sen- 
timent special poate trezi faptul că alături de atitudinile de cunoscută 
umilință ale d-lor Cicio, Goldiș, etc. se mai poate descoperi o nouă 
probă despre încrederea dlui Vaida în triumful dușmanilor, şi ce în- 
semnătate deosebită poate avea un argument proaspăt pe lângă cele 
Ştiute, care-au fixat în mod definitiv judecata noastră? Opinia publică 
e împrietenită cu constatarea unor micimi de-a căror reconfirmare se 
poate lipsi.. 

lată de ce, lăsaţi perdeaua, domnilor! 

Prezentul nostru angajat la mari şi dificile probleme nu trebue 
demoralizat. cu aspectul desagreabil al rușinilor de ieri... Lăsaţi per- 
deaua, ca să nu mai avem motive de-a privi în urmă și fiţi convinși 
că dincolo de aceste amare documente şi certificate este adevăratul 
Ardeal cu sufletul lui. sănătos şi complex, chemat să fecundeze pu- 
terea creatoare a neamului. În fața acestui vast câmp de energii, de 
ce să ne poticnim de TOACA 

Lăsaţi perdeaua.. OCTAVIAN GOGA 


1491 
© BCUCluj 





In ceasul judecății. . . 


Ca să nu uit vreuna, şi'n ceasul judecății 
Cât mai împovărată de ele sâ-mi apari, 
Greșală cu greșală eu le'nsemnez pe toate 
Şi simt o ne'nţeleasă, nebună voluptate, 
Cu cât greșeli mai multe îţi aflu și mai mari... 


in fiece mișcare descopăr una nouă, | 
Cu fiecare vorbă simt suma lor crescând, 
Şi'n mine nerăbdarea se sbuciumă și ţipă: 
Să vie cât mai iute hotărâtoarea clipă: 
în faţa ta pe toate să ţi le strig pe rând. 
Le-adun cu voluptate,iar când soseşte ceasul 
Greșelile să-ţi judec, și glas să-i împrumut 
Asprimei ce în pieptu-mi gemea nerăbdătoare; — 
Eu ţi le iert pe toate, ca'n ziua următoare 

S'o iau dela'ncepui. .. 

2 A G. ROTICĂ 

Valoarea omului*) 


z L N 

Fără să anticipez asupra concluziilor conterenţei, ar fi totuş să 
mă ascund copilărește după deget, dacă naş recunoaşte că simplul 
fapt de a ține aicea această conferenţă, implică din parte- mi 0 cre- 
dinjă în valoarea ființei omenești. Fiindcă nădăjduesc că mă veți crede 
că nu mă aflu aici din dorul de a mă produce — năzuința de a te 
produce cam pleacă odată cu tinerețea! — ci pentru a da modestul 
meu concurs unei societăți de asistență socială care are cu dogmă 
ideia că orice făptură omenească, fie dânsa cât de dărăpănată, nu tre- 
bue lepădată cu indiferență, ci, dimpotrivă, ajutată să trăiască. Și dacă 
mi-am dat concursul e că împărtăşesc și eu cu oarecare entusiasm ace- 
astă ideie conducătoare a societății, ideia care redusă Ta ultima ei 
esență, nu este alta de cât credința că orice ființă umană posedă în 
genere o valoare în calitatea ei de ființă umană. 

Neapărat că valoarea omului dacă poate fi mai lesne simțită, nu 
poate fi tot aşa de lesne legitimată. De aceia ea reprezintă o mare şi 
d ficilă problemă a meditaţiunii intelectuale, asupra ei opiniile variază 
şi nu în toate epocile istoriei a fost la fel privită și la fel rezolvată. 
După cum concepția filozofică despre lume a diferit de la epocă la 
epocă, tot aşa wa putut fi pururea aceeași soluțiunea care sa dat va- 
iorii omului, dat fiind raportul în care se află această chestiune cu 
ideile filozofice şi cu starea culturală a fiecărei epoci. 

Vom începe chiar cu o ochire istorică pentru a vedea ce ne arată 

« trecutul şi ce a crezut în privinţa aceasta, în principalele lui perioade. 
Recunosc că ex:ursiunile istorice sunt un fel de manie a profesorilor, 
o adevărată cută profesională. Finul și incisivul observator care a fost ` 
|. L. Carageale, pune în „Scrisoarea pierdută“, în' gura unuia din per- 
sonagii care se“adresă unor profesori, această frază caracteristică: 
„Voi dascăli sunteți băeţi buni, dar aveţi un mare cusur: cum vă vor-. 


*) Conferenţă ţinută în aula Universităţii din lași, la 28 'Octombre 1923, în fo~ 
losul Societăţii de profilaxie a tuberculozii. 


è 

beşte cineva de istorie, va dat gata“. Recunoscând fără înconjur ace- 
astă slăbiciune a categoriei din care fac şi eu parte, vă rog totuşi să- 
mi concedați două lucruri: a 

1. Că excursiunile istorice, bineînțeles uşurate de amănunte su- 
perflue și detalii fastidioase, sunt plăcute pentru toată lumea, că plim- 
bările în trecut nu satisfac numai o manie de profesionişti, ci o în- 
clinare adânc omenească. i 

2. Că nu se poate reflecta temeinic asupra unei probleme ca 
aceea a valorii omului, făcând complectă abstracțiune de ceea ce au 
gândit alţii înaintea ta. Meditaţia filosofică wo începe generaţia de 


astăzi, care este — ca oricare altă generație — un simplu val în àx, 


curgerea unui fluviu nesfârşit. Și după cum ar fi absurd ca un val de 
apă să caute. a se desface din pânza fluviului, năzuind să curgă aparte, 
izolat, — tot așa este de neînchipuit să vrem a ne rupe din albia 
spiritului omenesc în evoluție, fiindcă reflecţiunea noastră — ca şi la 
un fluviu de apă, unde valurile din urmă le împing pe cele dina- 
inte — este împinsă mai departe de reflecţiile acelora care ne sunt 
înapoi. 

Neapărat că trebuieşte măsură în toate și nu mam gândit nici 
un moment să mă opresc pe rând la triburile sălbatece și să vă spun . 
ce au crezut și cred despre valoarea omului, după cum nu mam gân- 
dit să mă cobor în toate insulele oceanelor călăuzit de călători cu mai 
multă sau mai puţină fantazie, cu mai mult sau mai puţină bună cre- 
dinţă, și să vă etalez o erudiție care nu ne va ajuta cu nimic. Voi 
neglija toate aceste pârâiaşe lăturalnice cari nu contribuesc cu mai 
nimica să lărgească marea albie a spiritului omenesc, şi mă voi măr- 
gini la matca principală pẹ care o vom împărți după tradiţie în anti- 
chitate, evul mediu şf' epoca modernă. 

Imi închipui că nu se aşteaptă nimeni ca scoborându-ne în ve- 
chime să cercetăm omenirea primitivă a cărei conştiinţă încă nu se 
` degajase din negura animalității. Fireşte, sar putea zice că omul pri- 
mitiv întrucât îşi căuta hrană, tindeă să se reproducă și să se apere 
de duşmani, îşi atribuia prin chiar aceasta o valoare. Dar această atitu- 
dine nu poate nimeni s'o confunde cu punerea mai mult sau mai pu- 
țin conștientă a problemii valorii omului, ceeace presupune ţâșnirea unei 
scântei de reflecțiune din bezna inițială-a instinctelor oarbe. O geană 
de: reflecţiune pe care omul să şi-o aplice sie-și, mediului ambiant și 
raportului dintre sine şi lumea înconjurătoare. Acesta este momentul 
de unde trebue să pornim. Oricât ar fi de conjecturală tălmăcirea suf- 
jetelor într'o epocă atât de îndepărtată, putem totuş spune cu oarecare 
certitudine, că reflecțiunea născândă a prins și degajat de la început 
două aspecte ale situației omului față de ceeace îl înconjura. Un as- 
pect de slăbiciune menit să-i diminueze conştiinţa însemnăţăţii sale, 
iar pe de altă parte un aspect opus, de natură să-i umile vanitatea. 
şi eventual să-i supraprețuiască propria sa valoare. . 

Acest al doilea aspect era impresiunea — care persistă până 
astăzi dacă mo rectifici cu cunoștințe. științifice — că pământul este 
centrul existenţi, că soarele, luna și stelele au pur şi simplu rangul 

de accesorii sau de podoabe, într'o lume unde coaja pământului este 
elementul de căpetenie. E vorba aşa dar de aceailuziune pe care ştiin- 
ţificeşte a sfărâmat-o. Copernic şi care a durat prin urmare până pe la 
mijlocul celui de-al XVI-lea veac. E neapărat de mirare că ea n'a fost 
rectificată mai de vreme, întrucât concepţiunea cerului cu astre-podoabe 
(fie cuie de aur, fie facle, etc.) se isbea de una din experienţele cele 
mai frequente, şi mai elementare: aceea că mărimea lucrurilor descrește 
cu depărtarea. De sigur nu întotdeauna distanța până la stele a fost so- 
cotită așa de mare, cum o socoate astronomia de astăzi. Totuși întot- 
deauna a trebuit să se recunoască până la bolta cerească o bună dis- 
tanță, în orice caz o suficientă depărtare, pentru a nu crede că am 
putea să vedem astrele în mărimea lor naturală. Totuş, cu toată con- 

trazicerea, lucrul s'a crezut — vor fi şi astăzi poate ignoranţi care s'o 
creadă — așa că a părut destul de îndrăzneață afirmaţia filosofului 
grec Anaxagoras (dascălul lui Pericles), care — pus pe gânduri pro- : 
babil de acea experiență — și-a dat părerea că soarele trebue să fie 
în realitate mai mare de cât se vede, așa, camde mărimea... Pelo- 
ponezului ! A 

Pe lângă iluziunea geocėntrică, isvorâtă dintro imagine a simţu-- 
rilor necorectată ştiințificește de rațiune, a mai venit încet-încet să se 
adauge şi antropocentrismul care nu avea la temelie numai credinţa 
că omul e superior celorlaltor dobitoace ale pământului, dar chiar că 
e alcătuit dintro esență aparte. Această convingere se oglindește în : 
legenda creaţiunii biblice, în care se povesteşte nu numai că omul a 
fost creat într'o altă zi decât celelalte speţe animale, zămislite toate în. 
aceeași zi, dar — după cum relevă cu ironie David „Strauss — spre 
deosebire de restul animalităţii, prin două acte succesive de creaţiune: 
întâiu alcătuirea trupului din pământ, pe urmă suflarea vieţii în gură 
din suflul divinității însăşi. . . 5 

Dupăce am semnalat iluziile reflecțiunii începătoare, de natură să 
dea omului o exagerată conştiinţă a importanţii sale, să arătăm şi 
celălalt aspect care s'a impus aceleeaşi reflecţii, acesta menit să scadă 
încrederea în valoarea ființii omenești. Era ` constatarea brutală a mi- 
cimii omului în mijlocul unei naturi uriaşe şi ostile, ale cărei legi ne- 
cunoscându-i-le încă, nu avea mijlocul so supue şi s'o stăpânească. 

„Faptul aceasta ar fi putut să revizuiască și să subție deșşertăciunea 

omenească produsă de cauzele anterioare, dacă nar fi apărut un co- 
rectiv, născut din însăși temerile spiritului îngrijorat. Pentru a eşi 
din izolarea sa neputincioasă, omul, cu ajutorul unei fantezii necon- 
trolate, a populat universul cu ființe supranaturale, creându-şi astiel o 
societate şi totodată protectori în zile de cumpănă. Cu aceasta el poate 
ajunge iarăş arogant. Convins, că poate să câștige ajutorul ființelor 
supranaturale — al zeilor protectori —— prin anume practici şi rugă- 
ciuni, se îngrijorează mai puţin de slăbiciunea sa personală și dă la 
o parte barierile care i-ar fi comprimat încrederea în valoarea și 
importanța sa. Cum este bunăoară şi în viața politică: cine ţine pul- 
pana unui puternic al zilei nu-i mai pasă nimica, dacă personale slab! 

In orice caz, dacă din cauza slăbiciunii simţite omul nu se 

putea socoti un potentat al ni — dar aşa cum se vedea în, 
centrul lumii, superior făpturilor naturale și ocrotit de cele suprana- 
turale, se putea totuş socoti un răsfățat al cosmosului. Și a ajuns la 
ideia că lumea întreagă a fost creată pentru satisfacția, bucuria şi des- - 
fătările lui, că tot ce există şi tot ce strălucește îl are pe dânsul ca. ` 
scop, — ideie care cu toate progresele ştiinţei moderne o găsim vie- 
țuind ca ecou până târziu, împărtăşită chiar de capete alese. Așa. | 
de pildă în secolul al XVIll-lea, Bernardin de Saint Pierre, cunos= . 
cutul literat care uneori făcea și escapade filosofice“) — acesea e mai 
de preferat un filosof care se încearcă în literatură, de cât un literat: | 
care face filosofie! — reflectând filosoficeşte asupra pepenului galben, 
explica pentru ce pe scoarța acestui fruct sunt indicate feliile: pentru, 
ca membrii unei familii să-l poată diviză cu ușurință şi în depiinăt 
egalitate, — atât de mare a fost grijă creațiunii față de cm şi liniştea Iui- 
Dar să ne întoarcem iarăş în vechime și să semnalăm c'ar mai- 
` fi fost o umbră capabilă să ștribească din lumina încrederii omului în - 
valoarea sa. Aceasta era evenimentul morții, care dă ființei umane un 
caracter de teribilă efemeritate. Și aicea însă s'a creiat repede un co- 
rectiv: ideia de nemurire a sufletului. Prin această ideie isvorâtă din 
groaza nimicirii totale și sprijinită pe unele experiențe naiv interpre= ` 
tate (cum este bunăoară interpretarea viselor ca deslipiri ale sufletului 
de corp, iar apariția morţilor în somnul viilor ca dovezi că numai tru- 
pul lor a pierit) se anuiă deprimarea pe care o putea aduce scurtimea. 
vieţii pământești. Nu numai atâta: morţilor aproape în majoritatea ca- 
zurilor li se atribuau puteri mai mari de cât celor vii, așa că prin 
concepția nemuririi sufletului nu numai că se acorda omului eterni- 
tatea, dar în genere şi o creştere de însemnătate îndată ce-și părăsea 
învelișul pământesc. Domn al pământului în viațá, intra după moarte 
în falanga ființelor supranaturale care guvernează lumea şi ocrotesce 
pe cei slabi. La această ultimă ideie nu s'a ajuns ce e dreptul dintro 
dată. Acei care credeau bunăoară în mete mpsihoză, îşi închipuiau 
sufletele morţilor reîncarnându-se încă odată și continuând să vieţuiască 
pe pământ. Sunt alții care fără să admită reîncarnarea spiritelor, le 
lasă ca să circule nevăzute în jurul celor vii. Există secte în Japcnia 
şi China unde, — pare-se — până astăzi, se pun pentru morţii fami- 
liei tacâmuri la masă**). Vechii greci — care de altfel nu erau entusi- 
asmaţi de viața de umbre a morţilor — îi aşezase. într'o regiune sub- 
terană, despărțită printr'o apă de lumea pământească, însă nu absolut 
inaccesibilă vizitării celor vii. Cu timpul i-a despărțit pe cei bravi de 
cei nevolnici, aşezându-i pe primii în Câmpiile elisee, — un departa- 
ment privilegiat al infernului. Religia creștină este aceea care a desă- 
vârșit pe de-o parte separarea după moarte a celor răi de acei de }. 
treabă, iar pe de altă partea dat acestora ca locuință cerul, pe care 
de altfel îl utilizaseră în acelaș scop și alte popoare ale antichității, de 
pildă Inzii şi Persanii.***) l 


*) A se vedea scrierea „Etudes de la Nature“, 
**) W. Wundt: Vălkerpsychologie. Vol VI (Mythus und Religion) p. 364. 
*3*, W, Wundt: Vălkerpsychologie. Vol VI (Mythus und Relig on pp. 372,3 G. 

In concepția creştină, cel puțin acei muritori, care îşi păstraseră 
demnitatea de oameni în viață şi cultivaseră virtuțile creştineşti, mer- 
geau după moarte în „corturile sfinţilor“. prin urmare acolo unde e 
puterea și unde se află conducerea lumii. 

Până acum am vorbit în mod aproape indiviz despre antichitate 
şi creştinism, — care a fost concepția dominantă a evului mediu şi 
care împrumutase pe de-antregul antichității teoria geometrică a cos- 
mosului. E momentul să arăt că religia creștină a venit cu unele tră- 
sături noi. menite să dea omului o şi mai mare valoare de cât i se 
atribuise în vechime. Este adevărat că creștinismul profesă un mare 
dispreţ pentru viaţa pământească, după cum pe de altă parte socotea 
&menimea ca decăzută din spiendoarea cu care ieșise din mânile crea- 
torului. Dar disprețul acesta privea pe omul căzut în animalitate, omul 
care se lasă rob instinctelor, uitând de scânteia ideală care stă as- 
cunsă în cenușa făpturii sale. Pentru omul însă care se ridică peste 
furtuna simțurilor, creștininmul deschide cele mai frumoase făgăduinți 
"El osândește acele cazuri — evident cele mai frequente — în care 
animalitatea copleşește umanitatea. lar trăsătura de căpetenie cu care 
religia creştină ridică şi mai mult valoarea „omului“, de cât fusese 
înainte, este rostogolirea tuturor acelor bariere pe care popoarele an- 
tichităţii le păzea cu străşnicie: dintre caste, dintre clase sociale, dintre 
națiuni. Creștinismul vine cu ideia de egalitate şi traternitate univer- 
sală, nu admite clase inferioare şi naţii inferioare, — toţi sunt fiii ace- 
iuiaș părinte, valoarea unui om nu i-o dă calitatea de a fi“membrul 
cutărei clase sau al cutărei naţii, ci calitatea sa de „om“ indisolubil 
legată de anumite virtuți care constituesc umanitatea ca atare. Şi chiar 
aceste virtuți, nimeni nu trebue să le caute la altul pentru a-l iubi și 
ajuta, ci numai la sine, afirmându-şi umanitatea prin iubirea tuturora, 


mila, jertfa şi uitarea de sine. - 
I. PETROVICI 

Frumoși și urâţi 


Niciodată maş fi crezut, înainte de apariţia cronicei despre „Omul 
de patru-zeci de ani“, să fie la noi așa de mulți bărbați de această 
vârstă... Nu mai vorbesc de cei cari, în sinea lor, trebuie să ofteze 
zadarnic după reîntoarcerea celor patru-zeci de ani ai lor, în realitate 
de mult pierduţi în neagra veşnicie, dar chiar unii mai tineri, vă- 
zâud trcerea covârşitoare —ci-că — pe care ar avea-o omul de vârsta 
aceea la sexul frumos, şi-au permis cochetăria de... a se îmbătrâni 
cu câţi-va ani. Esplicabil lucru, psihologiceşte, — dar noroc că darea 
în vileag a rezultatului faimoasei consultări femenine a venit la noi 
după facerea recensământului populaţiei, căci aminteri statistica ar fi 
dat rezultate cu totul surprinzătoâre: numărul bărbaţilor cari ar fi de- 
clarat. vârsta de patru-zeci de ani ar fi ajuns, poate, pe acela al fe- 


meilor de — douăzeci și nouă sau treizeci de ani; căci cunoaşteţi 
vorba: „mi-a fost greu până să hotăresc pe nevastă-mea să intre în 
în anul treizeci, — acuma nu mai e chip so scot de acolo“... Băr- 


batul satirizează; dar, la rândul lui, parcă e vre-o poamă mai bună! 
, Am întâlnit, care va să zică, o mulțime de cunoscuți și necu- 
noscuți, și deși despre unii știam, iar despre alții aș fi bănuit, că nu 
prea li se potrivea vârsta cu acea proclamată prin plebiscitul femenin 
ca cea mai... seducătoare, — tofi voiau să fie de patruzeci de ani, nici 
mai mulți — sau chiar nici mai puțini — nu. Și mam gândit odată 
mai mult la versurile cu cari se încheie partea a doua a acelui nea- 
semănat stup de observări şi cugetări, care e Faust al lui Goethe: 


Das Ewig- Weibliche 
Zieht uns hinan... 


Eternul femeiesc... Dar acuma aş fi curios să știu care va fi 
efectul dării în vileag a unei alte consultații femenine, de pe urma 

ăreia ar fi să rezulte consolaţia unei alte categorii, de sigur mai puţin 
teresante, de oameni, — şi anume a oamenilor... urâţi. 

Căci dacă pentru vârsta mai mult sau mai puțin înaintată, mån- 
găiere se găseşte în totdeauna, — (romancierul ungur Jokay Mór, care 
a optzeci de ani s'a însurat cu o fată de optsprezece, a spus-o reg 
mber nem vén ember“, — adică: „un om în vârstă nu se “chiamă 
ncă om bătrân“) — omul urât însă trebue să fie neasemănat mai fi- 
iosof, ca să se poată împăca și el cu soarta lui. 

Deci iată care a fost rezultatul unei discuţiuni dintrun club fe- 
menin, — (din America, ce e drept; dar femeia, mai ales când e vorba 
despre asamenea chestiuni, e aceeaș pretutindenea) — asupra ches- 
tiunii: „Ce fel de bărbat trebuie să ' prefere femeia : pe unul frumos 
dar ignorant şi incult, sau pe unul urât, dar cult și inteligent?“ 

— Bărbatul urât este întotdeauna mai iubitor şi ma credincios, 
deci din acest punct de vedere e de Eo bărbatului frumos i se 
cuvine totuși preterimja, pentru că... face œ figură mai bună în so- 
cietate ! 

Cum se vede, slabă mângăiere pentru bărbații frumoşt (de altfel 
o să spuneți, cu drept cuvânt, că ei nici mau nevoie de aşa ceva) — 
dar pentru cei urâţi e destulă, căci câte femei nu'sunt. în adevăr, cari 
prețuesc peste ori şi ce calităţile atribuite în deosebi urâţilor: iubirea 
statornică și jertfitoare, credința şi cu ea supunerea și toate celelalte 
în legătură cu acestea ?.. 

Un lucru numai are să fie cam greu aicea, — și anume: ca... 
să găsești bărbaţi urâţi. Nu fiindcă mar fi destui, pe toate cărările, — 
o, nu !— dar fiindcă aicea foarte greu o să găseşti pe mărturisitorul... 
Dacă, pentru vârstă, cineva poate avea scuză dictonului că, mai la 
urmă, omul are anii pe cari îi pare, pentru ca să-i tăgăduiască pe 
aceia pe cari cu adevărat îi are, — în veeace priveşte urâţenia, tăgă- 
duirea ei cei mai mulţi urâţi o fac de bună credință, — sau cel puțin 
în împărtăşirea credinței că, în ce priveşte pe bărbat, lui îi este de 
ajuns să fie numai nițeluş mai puțin urât de cât dracul, pentru cas 
totuşi să poată fi încă destul de seducător. Ba, după cum sa pornit 
acuma moda în literatură (— păcat, vor zice urâții, că numai în lite- 
ratură —) dracul a devenit mai seducător decât chiar îngerii, ceeace, 
fireşte, ar fi să tragă cu atât mai mult cenușa pe turta urâţilor. 

Puţini sunt ca acel mare pictor al nostru care, petrecând la băile 
Slănic din Moldova, când un glumet (fost-a oare destul de spiritual ?) 
i-a adresat o scrisoare: „Celui mai urât din Slănic“, — şi când fac- 
torul a citit în sala restaurantului, și în hazul celor de față, aceasi 
şugubeață adresă, sa ridicat „dela locul său, imperturbabil: „Eu 
sunt, domnule, ad'o încoace...“— Dar acela era un artist, — și artistul 
se despăgubeşte întotdeauna, “chiar urât fiind, cu frumusețile ce cu- 
prinde în sufletul lui şi cărora le dă viață şi espresie pria puterea 
ingeniului ce drept despăgubire i-a hărăzit natura. 


Mirabeau a fost poate omul cel mai urât al veacului său — mai 
urât chiar ca Socrate, ca Esop, sau alți asemenea urâţi celebri — cu 

toate acestea , contimporanii lui au dat mărturie că atunci când 
sub stăpânirea elocinței lui scăpărătoare părea transfigurat, și nu puțini 
efau aceia cărora în acele momente le părea cu adevărat frumos? 
Şi omul acela a avut parte și de iubire pasionată femeiască, — iubire 
ce i-a inspirat faimoasele Scrisori către Sofia, poate tot atât de fdi- 
“moase ca şi neperitoarele lui discursuri. 
... De sigur, dintre toate frumuseţile din natură, frumusețea ome-" 
nească e, pentru om,cea mai de seamă. Atâta farmec e într'ânsa, încât 
cei ce nu o au, ar putea chiar să se mulțămească și să se mângăie, 
că pot să o contemple... Dar mângăierea cea mai mare rămâne totuși 
aceasta, că există o frumuseţe sufietească, asupra căreia putem să fim 
stăpâni, și în puterea căreia este ca să dea și înfățişărilor celor mai 
desmoștenite, farmecul înduioşător și robitor de suflete... E 
ION GORUN 

Năvala străinilor în Ardeal 


— Un caz, din cele multe... — 


In paginele acestei reviste s'a pomenit în dese rânduri despre 
valurile de străini revărsate încă dinainte de răsboi asupra Ardealului; 
antipatica lor prezență a turburat aci multe ape. La orașe, elementul 
românesc, atât de dornic să înceapă a câştiga însemnătatea la care e 
îndreptăţit să râvnească, s'a văzut copleșit încetul cu încetul de acești 
musafiri îndrăsneţi coborâți în mijlocul nostru pe neașteptate, nepot- 
tiți şi nedoriți de nimeni. Sau înfățișat apoi și soluţii -practice, 
cel puţin pentru o ameliorare a situaţiei. Aceste soluții au părut mul- 
tora prea drastice. Era vorba însă numai de expulsarea acelor nece- 
tățeni români, cari nici după tratatele de pace şi nici după convenţiu- 
nile internaţionale, — și cine nu știe cât de îngăduitoare au fost aces- 
tea? — nu pot să revendice un drept de aşezare pe primitorul no- 
stru pământ. Ar fi un gest de legitimă apărfe, în faţa căruia nu se poate 
pomeni nici de apelul la străinătate, nici de intervenția nu ştim a cărei 
secțiuni a „Ligei Naţiunilor“, 

Ziarele au publicat deunăzi o informaţie, pe care puţini cititori 
au băgat-o în seamă. Autorităţile polițienești din Cluj au întreprins un 
sumar tontrol al populaţiei şi au constatat, până acum, că în acest oraș 
sunt peste 5000 de străini cari ar trebui expediaţi frumușel peste gra- a: 

-niță. Nu ni se dau mai multe amănunte asupra constatărilor făcute. Și 

nici nu credem, știind condiţiile insuficiente în care se fac ateste nu- 
mărători, că socoteala organelor administrative din Cluj e cea bună. 
Realitatea, suntem încredinţați, e dincolo de așteptările cele mai pesi- 
mite. La Cluj ca-şi la Oradea-Mare, la Timişoara ca-şi la Arad. 

Dar, problema nu se pune numai pentru orașele mari. Invazia s'a 
prelins încetul cu încetul în târgușoare și chiar la sate. Cârciuiele 
s'au înmulţit ca niciodată şi aşa zisele „licenţe“ suntaproape toate în 
mâini streine. Poporul nostru e exploatat și e stors de vlagă, îără 
milă... l 

lată, am avut prilejul să verificăm aceste adevăruri la fața iocu- 
lui, aruncând » termometrul la întâmplare întrun orăşel suferind de 
aceeaş boală, în modesta comună Huedin, care nu e nici măcar o lo- 
calitate de frontieră, ci se găsește în mijlocul Ardealului, la câţiva 

chilometri de Cluj. Datele ni se par cu atât mai interesante. Comuna 
Huedin are o populație de 6000 de locuitori, dintre cari numai evrei 
sunt 1600. Afară de aceştia au mai venit acum după râsboi un număr 
de 230 familii, ceeace însemnează că la fiecare doui locuitori, al trei- 
lea e evreu. Anul acesta a fosti us din Austria rabinul lacob Grün- 
wald, cu cei nouă membri aiʻ'făiliei sale. Acest rabin ține şcoală de 
talmudiști cu elevi strânşi de pretutindeni: peste douăzeci sunt sosiți | 
din Germania, Austria, Ungaria, Cehoslovacia şi Polonia. Evreii sta- | 
biliți în Huedin mai de curând, sunt proveniţi tot din țările înşirate mai ` 
„sus; unii sunt veniți chiar din Palestina, unde au încercat să se aşeze ` 
dar wau reușit. 

In afară de funcționarii publici cari au fost numiţi “dela 1918 
încoace, nu sau mutat la Huedin decât 744 creștini. In tot Huedinul 
na synt decât 2 comercianţi creştini: unguri. Din cei 37 cârciumari, 
16 dpi evrei şi 5 sunt români. Deși în împrejurimi sunt foarte mulţi 
invalizi de război, numai 2 dintre aceștia au putut obține „licenţa“, 
în schimb un cârciumar evreu are freilicenţe, pe numele a trei membri 
„din familia sa. Comerţul cu lemne, atât de mănos în aceste părţi, nu-l fac 
decât străinii, cari strâng bogăția munţilor pe prețuri de nimic, exploa- 
tează pe muncitorii, singurii cari sunt români, şi se înbogățesc cu o 
repeziciune nimitoare. 

Rezultatut final al acestei stări de lucruri e o scumpete excesivă 
pe piața Huedinului, de unde se aprovizionează cam 100 mii de oameni. 
Pe piața Huedinului se importă de pildă anual, peste 600 vagoane de. 
cereale; dar, pe când îri.vechiul Regat grâul se ofere ca 320 lei suta 
de chilograme, în Huedin costă 600! 


d x 
* * 


Evident, nici informațiile noastre nu sunt decât câteva puncte de 
reper dintro cercetare amănunțită, care ar fi necesară pretutindeni. 
Suntem siguri că sar afla fapte surprinzătoare pe urma unei reviziuri 
a străinilor risipiţi de-alungul şi de-a curmezişul Ardealului. 

Va face cineva, vreodată, o asemenea operă necesară de profi- 
laxie națională? Ar fi de dorit, până ce nu va fi prea târziu. 

MOISE NICOARĂ 

Intensificarea producţiei agricole 


. — Educaţia profesională. — Invăţământul agricol la sate. — 
Regimul economic. — . 


Nicicând ma fost o problemă mai actuală, ca azi, educaţia profe- 
sională în viața economică. Azi, situația agrará a țării diferă de cea 
din trecut; în trecut 60°/, din pământul țărei era în mâna proprietății 
mici, şi 40%, era în mâna proprietății mari. Evident, că şi instrucțiunea 
profesională ținea cont de această repartizare a pământului, deoarece 
“trebue să ştim, că alta este instrucția profesională pentru marea pro- 
prietate și alta pentru mica proprietate. 

Azi, situaţia agrară este cu totul schimbată. In urma reformelor 
agrare repartizarea pământului arată o altă față. .90%, din pământul 
cultivabil este în mâna proprietăţii mici şi abia 10% în mâna celei 
mijlocii şi mari. În urma acestei transterări de posesiune a pământului, 
evident, altele sunt şi obligamentele, pe care trebue să le satisfacă 
proprietatea mică, decât în trecut. Acum producțiunea agricolă este în 
mâna micei proprietăţi, ea trebue să producă şi mult și bun; ea tre-. 
bue să producă pentru industria țărei; ea trebue să producă pentru sa- 
tisfacerea lipsurilor interne ; în sfârşit ea trebue să producă şi pentru 
export. Proprietatea mică însă va putea satisface obligamentele sale 
numai atunci, când micul cultivator va avea şi el cunoștințele profe- 
sionale. In urma felului de repartizare a pământului cultivabil, evident 
că şi instrucția profesională va trebui așezată pe alte baze. Instrucţia 
agricolă trebue generalizată de jos dela sate, deoarece sătenii sunt 
azi deţinătorii pământului cultivabil. Țăranul, — micul cultivator, — 
trebue educat, ca în gospodăria sa să fie un profesionist. Până când 
micul cultivator nu va ști să producă bine şi mult, până atunci nu 
poate fi vorba despre intensificarea producţiei agricole. Este neapărată 
nevoie ca edugația profesională a ţăranului să se înceapă la școlile ele- 
mentare dela sate. Este neapărată nevoie, ca şcolile elementare dela 
sate să fie prevăzute cu puteri didactice şi în “materie de gospodărie 
țărănească. Este neapărată nevoie, ca şcolile elementare dela sate să fie 
prevăzute cu loturi demonstrative, unde țăranul să vadă cu ochii săi 

rezultatul educaţiei profesionale. Este neapărată nevoie să se pregătească 
un program pentru instrucția populației dela sate. 

Țăranul român învaţă repede și din intuiţiune. In părţile Bana- 
tului, în Transilvania, în judeţele locuite de sași, țăranii români duc 
o gospodărie cu mult mai intensivă ca în alte regiuni. În aceste re- 
giuni, țăranii români au învățăt mult dela vecinii lor inai pricepuţi în 
meşteșugul de a lucra pământul. 

Prin decentralizarea învățământului agricol la sate socotesc, că 
în cursul câtorva decenii vom face progrese mari în producția agricolă. 
Până atuncia însă să nu fim optimişti și să nu ne așteptăm la nimic 
bun, deoarece țăranul nostru nu ştie să exploateze intensiv pământul. 

Pe lângă această incapabilitate se mai adaugă și lipsa totală de 
inventar viu și mort, de construcții, rechizite, etc., absolut necesare 
unei culturi mai avansate. In astfel de împrejurări sunt naivi aceia 
cari cred în posibilitatea unei ameliorări repezi a producției noastre 
agricole. “Sunt convins că producţia noastră agricolă va mai scădea; 
peste criză nam trecut încă, și se va scurge mult timp, până când 
vom ajunge la un grad de stabilitate. 

“Regimul nostru economic trebue să plece dela axioma, că pro- 
ducția agricolă a unei ţări agricole numai atunci este garantată, dacă 
este asigurată rentabilitatea ei. Garantarea acestei rentabilităţi trebue 
să fie întotdeauna baza politicei noastre agricole. Incurajarea produc- 
tiei agricole, încurajarea industrializării produselor agricole, comerțul 
liber a produselor noastre agricole, încurajarea în afară prin export 
a comerțului nostru de produse agricole, ridicarea pentru tot- 
deauna a orice fel de restricțiune, ca: contingentare, recvirare, etc., 
care împiedică pe producător în libera lui dispunere asupra producției 
agricole, importarea reproducătorilor pentru nobilitarea raselor de vite, 
înființarea fermelor-model ale statului, încurajarea fermelor particu- 
lare, încurajarea societăților pentru selecționarea de semințe, etc. Toate 
aceste dispozițiuni şi-ar arăta influența lor binefăcătoare asupra pro- 
ducţiei agricole. 

Pentru industrializarea și comercializarea produselor agricole este 
de o pronunţată importanță chestia transportului, anume a comu- 
nicaţiei. Fără elementele necesare pentru o uşoară comunicaţie nu vom 
putea asigura debușeurile interne și externe, necesare comercializării 
productelor noastre agricole. 


ION IACOB 
fost raportor al reformei 
agrare pentru Ardeal 

Turburările din Germania 


— Mişcările separatiste şi înţelesul lor — 


Evenimentele din Germania, culminând în tentativa reacționară 
din Bavaria și în mișcările separatiste de pe Rin, au dus pe unii, ne- 
cunoscând mentalitatea germană, nici curentele ce şi-au făcut loc după 
răsboi în opinia publică a Reichului, la credința că îmbucătăţirea 
acestuia este urmărită de anumiţi factori importanți din Germania și 
că în mod fatal va trebui să aibă loc în curând. 

Această părere, întemeiată pe presupuneri cu totul falșe, nu co- 
respunde de loc cu intenţiile acelora cari conduc diferitele curente 
din Germania. 

Deşi mai există încă în Germania așa zisul patriotism locâl, 
antagonismul, uneori chiar ura dintre locuitorii diferitelor țări şi 
țărișoare, ò stare de spirit care a împiedecat atâtea secole unirea 
tuturor provinciilor întrun singur stat, totuşi toți locuitorii țării, fie ei 
bavarezi, renani sau saxoni, îşi dau perfect seama de foloasele pe cari 
fiecare provincie în parte le-a tras de pe urma constituirei puterni- 
cului imperiu german. Nu se poate deci concepe că astăzi, cu toate 
nenorocirile ce s-au abătut în ultimii ani asupra Germaniei, să existe 
acolo oameni de seamă, șefi de partide, cari să nu-și dea seama de ` 
acest adevăr necontestat şi vroind să distrugă o unitate cu greu câș- 
tigată în lupte de sute de ani. 

“In realitate, în Germania de azi, se ciocnesc două curente bine 
definite, combătându-se cu înverșunare. Curentul reacționar având de 
scop refacerea Germaniei vechi, reîntronarea monarhiei şi revanşa 
împotriva Franţei; apoi curentul democratic; urmărind refacerea paş- 
nică a Germaniei, în- cadrul republicei de astăzi, lăsând chestiunea 
Tevanşei pe seama viitorului, în orice caz neridicând-o la un punct 
de program. 

Curentul dintâi, al reacționarilor, al monarhiştilor şi al social- 
naționaliștilor, cum se numesc diferitele fracțiuni cari îl compun, și-a 
făcut loc mai ates în Bavaria, pe când curentul democrat, reprezentat 
de partidele burgheze moderate, alături de social-democrați,' stăpâneşte 
aproape tot restul Germaniei, inclusiv Prusia. Mai există, este adevărat, 
un al treilea cureni, acel al comuniștilor, curent însă cu puține rădă- 

cini în popor, nici măcar în rândurile muncitorilor, afară de Saxonia 


şi noul stat al Turingiei, format din diferitele ducate şi principate ` 


saxone, unde influența lui prezintă o oareșicare importanţă. 

Curentul reacționar, în minoritate pe tot întinsul Germaniei 
afară de Bavaria, sa cuibărit în această din urmă țară, găsind terenul 
pregătit de nenorocita aventură comunistă, pe urma căreia fostul regat 
bavarez a avut atât de mult de suferit în primăvara şi vara anului 1919. 

După cum în Ungaria, după zdrobirea republicei lui Bela Kun 
de către armatele române, au eșit la suprafață elementele reacționare, 
de asemenea și în Bavaria, făcându-se aceiaşi nefastă experienţă bol- 
""“Sevică, au putut, ca oO firească reacțiune, să-și ridice capul reprezen- 
tanții Germaniei răsboinice și conservatoare, câștigând teren pe fiecare zi. ` 

Ei au fost favorizați, ca și în Ungaria de altfel, de faptul că 
Bavaria este mai ales țară agricolă, industria bavareză ne ajungând 
nici pe departe la importanța pe care o are în celelalte state germane, 
astfel că reacțicnarii sau putut sprijini pe clasa. ţărănească, reacționară 
şi ea din instinct şi din spirit de conservare. 

In celelalte provincii ale Germaniei, industria fiind mai puter- 
nică, muncitorimea, sprijinită de mica burghezie, sătulă de aventuri 
și dornică de cinste, a putut să combată cu succes curentul reacționar 
făcând să triumfe curentul democratic. Mai ales în Saxonia, afară de 
Ruhr, cea mai industrială provincie germană, acesi curent a putut 


să iasă cu totul pe deasupra făcând să dispară complect orice velei- ` 


tăți reacționare. 

Cele două curente, combătându-se astăzi cu atâta înverșunare, 
câștigând teren unul întro parte al ţării, celălalt în alta, tind ambele 
în fond la păstrarea integrității statului Şi nici decum la destrămarea lui. 

Curentul democrat caută să- şi ajungă scopul: refacerea Germaniei, 
menţinând formațiunea de stat de astăzi şi uzând de mijloace paşnice 
şi naţionale -ale progresului modern. Reacţionarii însă, urmărind reîn- 
toarcerea monarhiei și revanșa, cred că-şi vor ajunge scopul punând 
mâna în mod absolut pe frânele guvernului din Bavaria, deocamdată 
chiar cu riscul separării acesteia de restul Reich-ului, în speranța că 
organizând pe bazele vechi, militariste, armata cea nouă a Bavariei, 
vor porni, când se vor simți destul de puternici, la cucerirea ţării 
întregi, refăcând Germania de eri, pe baza monarhică şi reacționară. 


Dorinţa de separare de restul Germaniei nu intră deci nici în 


programul partidelor reacționare, decât cel mult în mod cu totul vre- 
melnic, ca mijloc pentru a ajunge ia scopul final: dărâmarea republi- 
cei, reînfiinţind vechea monarhie, fie iarăşi sub, dinastia Hohenzollern 
sau mai probabil sub aceia mai populară a foștilor regi ai Bavariei, 
Wittelsbachii. | | 


+ 
* * 


Concomitent cu mișcările din Bavaria s'au mai produs însă miş- 
cări separatiste și” în provincia renană, ocupată astăzi de trupele aliate, 
mișcări pornind însă cu totul din alte motive şi tendințe. 

In Renania, unită cu Prusia în anul 1815, au «existat totdeauna, 

Chiar pe timpurile de cea mai mare glorie a acesteia, veleităţi de a-se 
separa de Prusia, nicidecum însă de Germania. 

Tendinţele de astăzi sunt aceleaşi din trecut, neavând nici o le- 
gătură cu curentul reacționar din Bavaria, nici cu cel democrat din 
restul țării. Ele sunt pur și simplu autonomiste, urmărind înființarea 
unui nou stat autonom, după modelul celorlalte state, în cadrul sta- 
tului german. 

Orice alte intenţii ce sar preta acestei mişcări mar corăspunde întru 
nimic adevărului caci vorbind de mişcări, trebue să ţinem seamă 
numai de curentele generale, înrădăcinate în masele poporului, iar 
nicidecum de tendințele unor indivizi fără greutate şi fără adepţi, do- 
rind să tragă foloase personale și nimic mai mult, fiind sigur că aceşti 
indivizi nau putut să-şi ridice capul decât graţie prezenţei armatelor 
aliate pe Rin, la adăpostul cărora au putut să înfrunte furia populară. 
Că ei vor fi chiar sprijiniți pe sub mână de guvernele aliate este de 
asemenea posibil, ba chiar probabil, aceasta însă nu va spori nicide- 
cum şansele acțiunei lor. 

Populaţia din Renania este prea adânc convinsă că jrosperitai 
provinciei lcr nu este posibilă decât în cadrul Germaniei-Mari, ca 
să poată fi hotărâtă a-se da de partea separatiştilor à outrance, Ea 
va putea fi însă, în totalitatea ei, oricât sar sbate guvernul prusac, 
câştigată ideii de a creia o Renanie autonomă, făcând parte integrantă 
din Germania, suportând toate sarcinile ce incumbă tuturor compo- 


„nenților acestei republici federative, trăgând însă și foloasele de cari 


aceştia se bucură, pe urma existenței Germaniei- Mari. 
Presupunând însă chiar, prin imposibil, că grație unei propa- 
gande active sau altor împrejurări sar putea ajunge acum la o com- 


-plectă separare a provinciei Rinului de Reich, separarea mar fi decât 


vremelnică : la cea dintâi ocazie, cel mai târziu în ziua când trupele 
aliate vor părăsi Rinul, provincia renană se va alipi din nou. 

Ar îi cu totul nelogic şi nefiresc să fie altfel, poporul german 
de pe Rin şi de pretutindeni fiind prea înaintat în cultură pentru a 
nu-și da seama că puterea toată îi este în unitatea Germaniei. 

Astfel stând lucrurile, și este exclus să fie altfel, să nu ne facem 
speranțe zadarnice într'o eventuală desmembrare a Germaniei. Că o 
asemenea desmembrare, ca şi aceia a Rusiei, ar fi de dorit pentru 
asigurarea păcii în Europa este absolut sigur; din nefericire însă, nu 
putem conta pe ea nicidecum. 

Toate statele având interes să se menfi eîn Europa situația de 
astăzi, cum suntem printre mulți alții ṣi noi, și Franţa, trebue să se 
gândească a salvgarda pacea Europei şi propriă lor existență pe altă 
cale, existând de sigur destule "mijloace în acest sens. Pe desmembra- 
rea Germaniei ele nu trebue să se bizuie însă, în nici un caz. 


VIRGIL P. RÂMNICEANU 


1507 
© BCUCIuj 





De unde va răsări mica noastră 
ud burghezie urbană”? 


— Un modest exemplu — 


Evoc o amintire din anii mei de copilărie. Amintirea 'mi-se leagă 
de Biserica-albă, de „B/umenstadt“-ul Banatului de eri. Orașul avea 
pe vremea aceea un caracter eminamente german. Viața lui prosperă 
economică şi. împrejurarea că avea numeroase școale îi dădeau o mare 
importanță atractivă. In zile de târg şi cu ocazia înscrierilor şcolare, 
românii porneau roiuri-roiuri, din toate părţ.le, mânați de trebuințe ma- 
teriale ca şi de cele spirituale. In asemenea zile înfățișarea orașului 
se schimba complect. Mulțimea florilor naturale de prin grădinile şi 
casele nemților se contopea într'o armonie generală cu arta casnică 
multicoloră a țărancelor noastre, spre deplina destătare și a celei mai 
pretenţioase priviri. 

Dar aceasta numa? la ocaziile amintite. In zile de lucru, pe stră- 
zile oraşului se așeza greu mohoreala, întreţinută de costumele negre 
urâcioase până la aversiune, contrastând în mod jignitor cu viața vie 
și deschisă a naturii. Peste săptămână un singur costum era în armo- , - 
nie cu “aspectul naturii: a unui român din satul Nicolint care, mutân- 
du-se la oraș s'a făcut „fiakerist“, exercitând această profesiune în 
costumul de acasă. in fiecare dimineață, ducându-mă la şcoală, îl ve- 
deam în dreptul parcului stând mândru pe capră, fără să se amestece 
vreodată cu nemții sau sârbii cari stăteau în cerc, la taifas. Vara purta, 
prâsluc de abá, iarna cojoc galben, . împodobite cu toate formele geo- 
metrice. Se deosebea . de ceialalţi birjari şi prin faptul că avea cea mai 
frumoasă trăsură. N'aş mai ști să spun astăzi dacă mândria nicolin- 

ceatului nostru se datoreşte însuşirii particulare a locului, sau aten- 
țiunii generale de care se bucura. Dar nici nu mai interesează acest 
mic amănunt. Reţin numai mândria şi superioritatea ce o simţeam eu 
faţă de copiii șvabiși sârbi, împrejurare care ne ducea deseori la cer- 
turi foarte serioase căci printre argumentele noastre copilărești nu o~ 
dată invocam sfiinţii, lucru cu atât mai grav cu cât discuţia „mergea în 
sârbeşte... 

L-am mai văzut pe birjarul Aos şi după douăzeci de ani, în 
1919, subt ocupație sârbeascá. Se lăsase de birjă, deoarece îmbătrâ- 
nise şi nici nu mai avea nevoe de dânsa. Era proprietar de casă, în 
rând cu nemții, și a două jughere de vie. Alături de grijile gospodă= 
riei se ocupa și de viața publică: era epitrop la biserică şi membru 
la toate „reuniunile“ cu caracter cultural sau național. Era deci, un 
mic burghez în sensul adevărat al cuvântului... 


* * 
* 


Amintirile copilăriei mă urmăresc și în vârsta bărbăţiei, cu toate 
prerogativele ce le au primele impresiuni în viaţa omului. De câteori 
mă cobor din tren, instinctiv îmi arunc privirea asupra șirului de bir- 
jari — deși nu-mi prea dă mâna să fac uz de dânșii — şi cu ochi 
cercetători caut pe românul, din „oraşul florilor“. Fireşte, astăzi d 
interesează mai puţin pitorescul costumului — acesta este pe cale 3 s 
stinge și la țară — ci caut pe reprezentanții micei, sau semi- unde 
ziei orăşănești de mâine, inexistentă azi în Ardeal și Banat. Și după 
cinci ani de stăpânire românească în Ardeal am aflat, că la Alba-lulia 
din- 22 birjari numai trei sunt români, restul ovrei şi unguri; în Deva 
din 18 unul singur e român; în Timişoara din 135 abia 7 români, 
Cifrele acestea atât de mult grăitoare, îmi transformă plăcuta 
amintire de eri într'o adevărată problemă socială şi naţională de azi 
și mă îndeamnă să o urmăresc de aproape. La întrebările ce am pus 
organelor în drept, am primit două feluri de răspunsuri. Intâi, că nu- 
mărul birjelor fiind iimitat nu se pot acorda altele noui; al doilea, era 
un torent de injurii la adresa românilor cari așteaptă ca puii fripți să 
le zboare dela sine în gură. Nici unul nici altul din aceste răspun- 
suri nu au vre-o justificare reală. Nu putem să justificăm o neputinţă 
manifestată în chestiuni a căror regule sunt legiterate de însăşi orga- 
nele locale, atunci când în chestiuni mai mari se aranjează adevărate 
exoduri dè mutări și permutări, răsturnând adesea chiar și legi funda- 
mentale, sau constituționale. Pe de altă parte, învinuirea elementului 
românesc cu lipsa de interes este nefondată, deoarece cazurile ce le 
cunoaştem dovedesc contrariul, căci, slavă Dor: iului, la cai se pricep 
destul de bine şi românii. 
* Puii 
Prin urmare, scuzele invocate nu pot degaja pe nimenea de ră- 
spunderea oficială, atunci când se oprește pe această cale accesul ele- 

mentului românesc la orașe. Am făcut experiența chiar aici în 
Cluj, şi ea confirmă marea greutate cu care se acordă români- 
lor brevet de birjă. La un moment dat, a trebuit să intervină pre- 
fectul judeţului, secondat de mai mulți deputați ca să se poată acorda 
autorizaţie de asemenea natură la doi foști voluntari în armata ro- 
mână. Resistenţa aceasta dârză, a autorităţii în drept se explică cu 
„ argumente cari vor fi intrând ele în paragrafii regulamentelor primă- 
riei, dar nu vor putea intra niciodată în spiritul unei bune admini- 
straţii sociale și naționale. 

Este adevărat, că numărul birjarilor trebue limitat. Dar limitarea, 
după părerea noastră, trebue să aibă ca scop apărarea micilor exi- 
stenţe, iar nu să favorizeze. capitalismul prin asigurarea dreptului de . 
monopol asupra unei profesiuni. In loc de aceasta ce se întâmplă însă ? 
Pe motiv că numărul birjarilor este limitat, se deneagă autorizația pen- 
tru români, pe de altă parte se admite câte unuia să ţină trei- -patru 
și chiar şase perechi de cai. Ori, cine poate ţine șase perechi de cai, 
ar putea să-şi cumpere foarte bine un automobil ; deci acesta nu mai 
intră în categoria micilor existenţe avizate la ocrotirea autorităților 
noastre — zice-se — naţionale. Lucrurile iau proporții cu atât mai 
grave, cu cât toţi aceşti favorizați sunt capitaliști de limba ncromână 

„In felul acesta, aplicarea celebrului „numerus clausus“ se face 
subt ochii noștrii față de elementul românesc ce tinde spre oraş, de 
către însăși organele oficiale, fără să stârnească nici cea mai mică im- 
presie, din moment ce este pus. în slujba capitalului financiar, atot 
puternic şi atotprotejat. Ce ar fi oare, dacă acelaș „numerus clausus“ 
s'ar aplica în interes național şi social? ... Prevedem furtuna de pro- 
teste, întocmai ca la acela cultural, încercat a se introduce la Uni- 
versități. : ă 

* ui % 

Am mai prins un argument care se spune numai așa, cu jumă- 
tate de gură, anume că această profesiune nu ar fi din cele mai res- 
pectate şi demne de “aspiraţiunile noastre de element constitutiv de 
stat. O fi şi în aceasta o mică doză de adevăr. Dar până să se ri- 
dice la un argument acceptabil, vedem că în orașele din Ardeal, ele- 
mentul românesc nu deţine decât două feluri de ocupaţiuni. Deta 
funcțiunile publice, nu mai găsim funcțiuni și meserii intermediare 
până la cele mai inferioare îndeletniciri, cari “sunt mai naţionalizate 
decât serviciile publice. In Timişoara, un oraş destul de înstrăinat, din 
74 măturători de stradă 70 sunt români. În Arad toţi cei 50 mătu- 
rători de stradă sunt români. Și nu putem pricepe cu modestele noas- 
tre cunoștințe, de ce măturătorul de stradă nu ar putea avansa la 
birjar, la vânzător de castane, de tutun şi la „vânzător sau revânzător 
de fructe, ori alte articole alimentare, toate ocupațiuni închise dina- 
intea lor prin limite prevăzute de regulamente comunale. Și nu este 
adevărat că românii nu ar tinde şi spre aceste ocupațiuni. Am avut 
durerea să fi fost respins cu cereri din fiecare branșă în parte. 

lată cari sunt -efectele unei administrații zise bune, care se apără 
cu un lux inutil de argumente, trecând de multe ori peste nevoia. 
unei apărări principiale. Căutându-se argumente de natură combativă 
se scapă din vedere adevărul că, și cele mai bune principii adminis- 
trative sunt în funcție de modul cum vor şti să încadreze viața reală 
a unei ţări. Cu alte cuvinte, administrație bună nu este. aceea, care 
urmărește şi constrânge pe cetățeni la cea mai strictă conformare la 
litera rigidă a legii. Stricta conformare se cere numai la respectarea 
principiului, urmând ca, o aplicațiune cât mai elastică să facă față 
tuturor nevoilor curente, naționale și sociale. O administrație avansată 
— apuseană, cum Sar zice în termenul uzitat — nu conduce indivizi, 
ci o societate cu exigențe permanente și evolutive. Subt acest raport 
vedem că administraţia noastră nu a avansat aproape de loc în cei 
cinci ani de viaţă liberă naţională; elementul românesc mătură stră- 
zile frumoaselor şi mult lăudatelor' noastre oraşe ca și înainte de 
anul mântuirii — 1918. La adăpostul unor principii administrative 
destul de bune, facem cea mai proastă administraţie naţională şi so- 
cială. Şi câte servicii bune nu ne-ar aduce acel „numerus clausus“ 
profesional, dacă nu sar îndrepta exclusiv în contra elementului 


Făcând aceste dureroase constatări, am dori ca lucrurile să se 
îndrepte cât decurând. Altfel nu-l vom putea creia niciodată pe micul 
burghez din fostul „oraș al florilor“ să 

š P. NEMOIAN U 


kaS 
, 

Săptămâna politică 
Decepţiile unui partid care așteaptă. — Turneal de întruniri 
la diui Iuliu Maniu. — Mania ambulatorie în politică. 


Toate comentariile ţesute cu atâta grije în jurul presupusei ne- 
înţelegeri din partidul poporului s'au încheiat deunăzi cn trista consta- 
tare a adversarilor, că unitatea acestui partid na fost zdruncinată 
niciun moment. Este acesta un sărăcăcios rezultat pentru o intrigă 
urzită cu atâtea speranţe, o intrigă pe care ziarele independente din 
strada Sărindar au alimentat-o cu un deosebit brio, din primăvară 
până ’n toamnă. 

Rare ori am înregistrat, întradevăr, o desamăgirea mai pustie în 
coloanele obişnuitelor reportaje din Capitală. Mai întâi, a murit un 
subiect de discuţie. Redactorii dlui lacob Rozenthal nu mai au ce as- 
culta pela uși, caferiele sunt în căutarea unor noui preocupări, nesfârşitele 
combinaţiuni au amuţit. Dintr'odată, nu se mai pomenește nimic, nici de 
iremediabila desbinare dintre dnii general Averescu si. C. Argetoianu, 
nici despre mult visata „sacrificare“ a dlui Octavian Goga, nici despre 
amenințătoarea disidenţă a dlui D. loaniţescu... 

Sfârșitul povestei acesteia, întreținută zi cu zi de imaginaţia supra- 
încălzită a câtorva profesionişti ai minciunilor tipărite, a provocat 
însă cea mai dureroasă decepție în tabăra partidului național. Nebu- 
loși şi tainici ca totdeauna, cunoscuţii fruntaşi ai comitetului de o sută 
scontau pela toate răspântiile un ieftin şi răsunător succes politic. Ce- 
eace avea să se întâmple nu era tocmai bine precizat. Zvonurile um- 


blau pe şoptite. Dar, la câteun colț de stradă, la o masă din cafe- 


neaua „New-York“ dela Cluj, pe peronul unei gări de provincie, fa- 
naticii ciraci ai dlui luliu Maniu puneau în circulaţie vestea sigură a 
unei apropiate veniri la guvern. Odată era vorba de intrarea dlui C. 
„ Argetoianu în rândurile foştilor patroni ai Consiliului dirigent, subt 
ordinele stricte ale „secrctarului general“ care e dl -Sever Dan din 
Moci. Altădată formula înflorea subt chipul unei colaborări cu di 
general Averescu. lată singura dificultate care - răsărea pentru . 
partidul național, acest norocos câștigător, fără bilet, la o loterie sigură: 

era cum se zice într'o limbă pe care o vorbeşte di Ciceo Pop cu o 
deosebită predilecție: l'embarras du choix. Partidul poporului fi nd 
„sortit så se frângă în două, — nimeni nu se mai îndoia la Bădăcini 
despre acest dulce eveniment, — di luliv Maniu mavea decât să întindă 
o mână spre una din cele două frânturi, ambele deopotrivă de fericite 
să se agațe, undeva pe la spate, de un asemenea ademenitor car de 
“triumf. In. orice caz, un lucru era sigur: Înfrângerea, obținută fără nicio 
storţare, printr'o simplă potrivire de împrejurări, a politicei urmate de 
dl Octavian Goga. 

Nu știm întrucât această socoteală de-acasă se realiza, chiar dacă 
nădăjduita „ruptură“ sar fi petrecut. Celebra nehotărâre a dlui luiiu 
Maniu ar fi rămas multă vreme la mijloc, întocmai ca aceea a mă- 
garului lui Buridan așezat între căldarea de apă şi căpița cu fân. Și 
e mai mult ca probabil că politica partidului naţional ar fi suferit 
mai departe, de foame și de sete, în dorul puterii care se topeşte 
mereu, ca o viziune a deșertului. Oricum, putem să constatăm că par- 
tidul naţional n'a întreprins nicio acțiune, n'a născocit nicio soluţie, 
na fructificat nicio idee, în sprijinul iluziilor pe cari și le făcea. Pur și 
simplu, a stat şi a așteptat. E o atitudine care ne reamintește dest nul 
trist al bătrânelor fete de mahală, în așteptarea zadarnică a unui 'mă- 
ritiş care întârzie. Tabloul e de o melancolie irezistibilă. Zilele se scu'g 
pustii, în dosul geamurilor cu mușcată roșie în ghiveciuri, cântă ca- 
terinca undeva, pe o stradă cotită, şi norocul. nu pică de nicăeri, nici 
dela cărturăreasă, nici din drojdia cafelei cu broboane de caimac..,. 


* 
* * 


Partidul național nu așteaptă însă, stând pe loc; el așeaptă umblând.” 
Despre întrunirile. la cari dl luliu Maniu se duce să recite, monoton, 
acelaș expozeu incolor, sar putea scrie pagini admirabile de epopee 
comică. In fruntea lor, noi am aşeza cunoscuta expresie „regățeană“ 
— azi aici, măâinen Focșani! E un caz de manie ambulatorie, neobiş- 
nuit în politica internă, care grozav se aseamănă cu turneurile celebrei 
panorame Braun. Astfel, figura colonială a părintelui Man dela Gherla 
devine o rară exhibiţie pentru cetățenii din Buzău, florile d2 retorică 
ale dlui Ciceo Pop strâng valuri de curioşi la Râmnicul- Sărat și dl 
Mihai Popovici devine dintrodată, pentru suburbiile din lași, un soi 
de salvator al șubredei situaţiuni economice din partea locului. Dacă 
ar fi să credem, adică, pe cuvânt, concluziile din coloanele României, 
ar trebui să Spunem că ţara întreagă, dela Caliacra la Mamorniţa şi 
dela Orșova în insula Şerpilor, și-a pus nădejdea, unica ei nădejde, 
în e <perienţa, în talentul și în onestitatea acestor oratori ambulanți, 


cari își poartă astăzi cortul lor politic pela toate bâlciurilu* de săptă- 


mână. 

Aventura dă naștere unei noui legende. Până acum, partidul na- 
țional nu scăpa niciun prilej, pentru a spune la Bucureşti, — şi dl 
Albert Fagure se însărcina cu multiplicarea acestui falș, — că Ardealul, 
Banatul, Crișana, Maramureșul, şi celelalte, alcătuiesc pe seama dlui 

Iuliu Maniu un fel de inexpugnabil donjon electoral. Variantele aces- 
tui mit se cunosc: dacă di Iuliu Maniu nu spunea decât un cuvânt, poporul 
român nu venea la încoronarea Regelui, dacă nu făcea decât un semn, 
țărănimea nu răspundea chemărei de. mobilizare... Astăzi, ni se ser- 
veşte aici, ta Cluj, mincinoasa plăcintă, pe cealaltă parte. Ci-că mar 
_mai fi comitetul de-o sută atât de popular la Hususău, pe câte de 
iubit în târgul Cucului, unde toți verii şi cumnații dlui Emil Honig- 
man au atârnat în perete portretul dlui Alexandru Vaida, acest cola- 
borator favorit al băncei „Marmorosch-Blank“. Insfârșit, în urma acestei 
metamorfoze miraculoase, partidul național din Transilvania nu mai are 
nevoie nici de colaborarea partidului liberal, nici de sprijinul partidu- 
lui țărănesc, nici de fuziunea cu partidul poporului, pentrucă din ziua 
în care dl Sever Bocu a cuvântat la Caracal, toţi plugarii de pe va-- 
lea Dunării au aderat la hotărârile dela Alba-Iulia. 
E i 
k * 

Dar, pentrucă e vorba de Caracal, şi pentrucă într'o expunere a 
situaţiei politice gluma trebuie să cedeze la un moment dat în fața 
realităței, vom transcrie aici incidentul întâmplat dlui Cicea-Pop după 
întrunirea ţinută în paşnica reședință a judeţului Romanați. Un vechi ale- 
gător din Bold, cunoscuta prelungire a Caracalului, sa prezentat ilu- 
strului nostru fruntaș, spunându-i — „Domnule, noi mam văzut astăzi 
Ardeleni, pentru întâia oară. Ştiam noi. cine sunt Ardelenii, înainte de 
a fi venit dumnevoastră să ne vorbiţi aici, chipurile, în numele frați- 
lor de peste Carpaţi. Noi ne aducem aminte de vremea neutralității. 
In 1915, când cu alegerile pentru Cameră, o lună de zile au stataici 
părintele Lucaci şi Octavian Goga, cu Nicu Filipescu, cu Tache 
lonescu şi cu Delavrancea... Ce vremuri! Ce însuflețire! Părintele Lu- 
caci şi cu Octavian Goga vorbeau atunci, cu adevărat, în numele 
Ardealului, cerând sâ ridicăm armele pentru desrobirea lui... Dar, să 
iertaţi de întrebare, dumnevoastră, care venirăți acum numai cu dl 
Pavlică Brătășanu, ce făceați pe vremea aceea? Aud?“ 

Nu știm ce a răspuns dl Ciceo-Pop... Şi nici nu ţinem să ştim. 
Intâmplarea ilustrează totuş ridicolul unei întreprinderi, care vrea să 
exploateze dincolo de Predeal firma de „Ardeleni“, uitând că pe vre- 
mea când conducătorii ei de astăzi depuneau omagiile lor la picioa- 
ree Habsburgilor, un „popă prost și un poet nebun“ purtau cuvântul 
lor înflăcărat, ecou al suferințelor Ardealului, în acelaș Caracal, în 
acelaș lași, în acelaş Galaţi, unde cuvântează — post bellum, — d! Ro» 
mulus Micşa dela Dej. l 

Dar, suntem obișnuiți de mult, partidul naţionali nu se mai teme 
de ridicol, In privința aceasta, nu maiare nimic de pierdut şi nimic 
de câștigat. 

ALEXANDRU HODOȘ 


Pi >» 

GAZETA RIMATA 


Ni oaptea de N oemvrie 


— &legie tomnatică — 


__ Sosiră 'n fine la Bacău 

Intr'un amurg cețos, pustiu, 
Ciracit domnului Maniu... 

Și conul Edgar Cănănău, 
Care-așteptase pe peron 

Cu alți vre-o patruzeci de inși, 

— Toţi eleganţi și tofi distinși, — 
Moldova le-o *'nchină, plocon! 

Un june, spilcuit boer 

Dădù însujlețirei curs, 

Și pronunță un scurt discurs 

In dulcea limbă — a lui Moliere... 


Seducător şi onctuos, 
Răspunse 'n pripă popa Man, 
In graiul lui Chateaubriand, 
De i-a lăsat pe toți, pe jos. 
Dar le vorbi și Ciceo Pop, 
Ca și un nou Gură de aur, 
Cu gesturi de plesiozaur 

De dinainte de potop... 
Plecară *n spre oraş, apoi; — 
Măruntă ploaie picură, 

Și "'ntreg cortegiul se 'nșiră 
Prin frunze moarte și noroi... 

Intro odaie de hotel, 

Cu două ceasuri mai târziu, 
Sedea îngândurat Maniu 
„Plouat, tăcut și singurel. 

In colț, un cufăr râvășit, 

Zăcen trântit, rânjind amar, 
Și-un colț de guler cam murdar 
Privea, adânc nedumerit. .. 
Vestind a ger și-a nenoroc 
Afară, vântul greu plângea, 

Si o ghiară *n geam parcă lovea: — 
O pajură cu dublu cioc... 


Ce fristă-i toamna, la Bacău, 
Când vălul nopții 'ndoliat 
Ca un zăbranic sa lăsat 
Peste tomnaticul flăcău !... 
In jurul lui e frig, e gol, 

Și valuri reci de pesimism 
Și presemţiri reumatism 

Se lasă peste el, în stol... 

- Și-așa cum stă, fără curaj, 
Stingher, lipsit de-auditor, 
Un glas se-aude, mustrâtor : 
— „Ghiulucă, hai 'napoi, la Blaj!“ 


ALFONS CĂCIULĂ DE CHERETEU 
cetățean din Subhurughiu 

. cetățeniei 


a 





INSEMNĂRI 


Românii din Banatul sârbesc. — 
Ştiri întristătoare ne sosesc, pe dife- 
rite căi, dela frații noştri bănăţeni, pe 
cari hotărârea Conferinţei de pace i-a 
aruncat dincolo de hotarele României 
de astăzi. E o notă tristă, plină de a- 
mărăciune, care știrbeşte mulţumirea de 
a revedea lărgite hotarele vieții noastre 
naționale. Plângerile cari se ridică dela 
marginea Banatului sârbesc nu pot să 
rămână fără ecou. Situaţia școalelor şi 
bisericelor românești este dintre cele 
mai precare, după cum relatează toate 
rapoartele trmise  consistorului din 
Caransebeș, ministerului Cultelor și mi- 
nisterului Justrucţiei publice din Bicu- 
reşti. Şcoalele românești sunt statifi- 
cate şi cărți didactice nu pot veni din 
România; ca învăţători nu au drep- 


tul să funcţioneze decât cetățenii ju- 


goslavi, și o lege pentru dobândirea 
în Serbia nu există încă. 
Subordonarea bisericei româneşti subt 
ierarhia sârbeaseă, aşa cum se plă- 
nuește, e încă o lovitură care ameninţă 
ființa naţională a acestor fraţi de-ai 
noştri. 

Insfâr,it, chiar pe terenul economic, 
lucrurile stau foarte rău. Averile ne- 
mi;cătoare ale ‘satelor româneşti, în 
va'oare de sute de milioane de lei, 
au fost expropriate şi date volnnta- 
rilor sârbi aşezaţi colonişti în sa- 
tele noastre. Aceştia nu piătesc nici 
arendă, nici dare. Românii mau primit 
nici o palmă de pământ, ba și mai 


„mult, coloniştii sunt aşezaţi cu forța 


jandarmeriei în satele românilor, “iar 
aceştia sunt scoși afară. 





Prietenii noştri sârbi ar trebui să in- 
țeleagă fără multă greutate, că în însuş 


. interesul legăturilor noastre de alianță, 


ar trebui să dea o soluţie acestor mi- 
zerii, să le tămăduiască şi să le îinlă- 
ture. Despre datoria guvernului român, 
— ce să mai vorbim? Ea apare lim- 
pede pentru oricine. Cu deosebire par- 
tidul liberal, care se găsea la cârma 
țării și în 1919 pe vremea Conferinței 
de pace, ar trebui să aibă speciale re- 
muşcări față de soarta bănăţenilor ră- 
mași in Serbia, 


"Două soiuri de adversari. O scurtă 
notiță despre cartea dlui Victor Onișor: 
Dreptul administrat român, apărută 
în numărul trecut al „Țării Noastre“, 
a avut darul să mire pe câţiva. Caşi 
cum am fi săvărșit o inexpiicabilă 
eroare, ni se atrage atenţia că d: Onişor 
ar face parte din partidul naţional, şi 
că, prin urmare, ne-am îndreptat buneie 
noastre aprecieri spre opera unui duş- 
man politic. Sar părea că așa ceva e 
împotriva”. obiceiurilor instăpânite in 
publicistica noastră militantă, unde ad- 
versarului nu i se recunoaşte niciodată, 
cu nici un prilej, nici un fel de meri.t.. 
Noi ne îngăduim să credem altfel. Dar 
nu numai atât. In ceaece priveşte par- 


-tidul naţional, lucrurile se prezintă subt 


un aspect și mai caracteristic. Nu nu- 
mai odată am observat în paginele 
acestei reviste, că cei mai gălăgioşi 
exponenți din gruparea dlui luliu 
Maniu, și prin urmare cei mai repre- 
zentativi, sunt tocmai acei ridicoli ba- 
meni „de mâna întâia“. din activitatea 

publică a cărora nu se desprinde nicio 
preocupare intelectuală şi, dimpotrivă, 
puţinii membri ai comitetului de-o 
sută dela Cluj, în a căror atitudine se 
poate distinge o notă de cumpăt şi 
seriozitate, nu joacă nici un rol pre- 
cumpănitor în sus-zisul partid. lată 
pentru ce, părintele Man, vulgarul 
agent lătrător dela Gherla, e o figură 
de primul plan în partidul naţional, pe 
când dl. Victor Onişor, autorul volumu- 
lui despre care s'a vorbit aici, — să 
nu se supere pentru această justă con- 
statare, — nici nu contează. Astfel 
stând lucrurile, suntem încredinţaţi că 
dacă cei din categoria dlui Onişor, 
căci mai sunt şi alţii, ar avea un cu- 
vânt hotărâtor în partidul naţional, 
politica acestuia ar fi cu totul alta de- 
cât aceea -de până acum. 


„Trandafirii roșii“. Teatrul Naţional 

. Cluj a reluat, Marţea trecută, fermecă- 
torulul poem dramatic al dlui Zaharia 
Bârsan, cu o foarte îngrijită și disci- 
plinată interpretare. Povestea înduio- 
şetoare a pribeagului Zefir, neinţelesul 
visător sortit să-și însufleţească idealul 
cu picături roşii de sânge, a stârnit în 
şirurile unei săli pline până la ultimul 
loc aceeaş caldă insufleţire ca la cea 
dintâi reprezentaţie. Ne-am adus aminte 
deci, cu plăcere, de seara celui dintâi 
triumf de pe scena Teatrului naţional din 
București. Era triumful însuş al poe- 
ziei, un oaspe atât de rar pe sce- 
na românească... „Trandafirii roşii“ 
Sau înfățișat şi de data aceasta cu 
toate insușirile şi cu toate cusururile 
— pe cari alții se vor trudi să le gă- 
sească, — ale unei opere de fantazie, 
care a îndrăsnit să pătrundă în templu! 
'Thaliei, desfășurându-se în tirade şi 
fărămițându-se în replici. Purtaţi pe 
aripile svelte ale ritmului, încântați de 
bogăţia imaginelor, cuceriţi în sfârşit 
de inspiratul imn cântat în cinstea sa- 
crificiului zadarnic, — am iertat unele 


lungimi în înlănţuirea conflictului dra- 
matic şi am uitat, repede, cele câteva 
momente în cari, ca și încântătoarea . 


__Liană, acţiunea poemului se resimte 


de o dulce lâncezeală. 

DI. Zaharia Bârsan şi-a recitat pro- 
priile sale rime, cu un impresionant 
elan. ln rolul ingrat al Impăratului, d. 
D. Psatta a avut un bun procent din 
prestanța necesară,  dupăcum dna. 
Popovici-Voina, în acela al Lianei, 
ne-a oferit o delicioasă ingenuitate. 
Nu putem încheia aceste rânduri, 
fără să spunem o vorbă bună despre 
Lăcrămioara  dşoarei Sylvia Jipescu, 
de vreme ce tânăra artistă rostește 
versul cu atâta fineţe și muzicalitate, 


Regele în Banat. — Drumul prin 
Banat al Suveranului a răscolit un val 
tumultuos de entusiasm popular. Pre- 
tutindeni, ţăranii noştri au ieşit întru 
întâmpinarea augustului oaspe, cu fan- 
fare şi coruri. Banatul întreg sa im- 
brăcat în bogatul său costum de săr- 
bătoare, tălmăcind astfel, sincer şi pi- 
toresc, neclintitele lui simțţăminte di- 
nastice. | 

Bineinţeles, îndemânatecii conducă- 
ai partidului național au căutat şi de 
data aceasta să boicoteze întreaga ma- 
nifestaţie, declarând, băţoşi, că ei se 
abţin, și îndemnând poporul să stea 
acasă în ziua care Regele va trece 
prin satele bănăţene. Rezultatul acestei 
propagande lam văzut la Comloş, una 
din aşa zisele citadele ale partidului 
național, unde peste treizeci de mii de 
țărani s'au strâns de prin împrejurimi 
umplând cerul senin al unei frumoase 
zile de toamnă cu aprinse strigăte de 
„trăiască“! 

In vremea acestea, undeva pela spa- 
tele mulţimii, cu pălăria trasă pe ochi, 
pândea şi d. Sever Bocu, incercând să 
provoace, măcar întrun colț, cu câţiva 
agenţi electorali, o mică demonstraţie 
pentru dl. luliu Maniu, ca să aibă ce scrie 

Patria dela Ciuj. Boicotul s'a inecat 
însă în ridicol, caşi încercarea de a 


cloci o mică necuviinţă la adresa Su-. 


'veranului. Cași la încoronarea dela 
Alba-lulia sar fi putut închega situația 
la „Gazeta rimată“: 
Mărețul prasnic, zice însă 
domnul Maniu, ma fost deplin, 
Căci vărul Romulus Boilă - 
a stat la Dicio Sân Mărtin... 


Scindaiea „Reciţei“. Deodată cu 


- bifurcarea unora din ministere, pentru 


a ridica la rangul de miniştri pe parti- 
zanii care dădeau asalt partidului liberal, 
trebuiau găsite și câteva instituțiuni 
pentru adăpostirea fostelor excelenţe. 
Scindarea pentru acestea din urmă s'a 
făcut la societatea „Reciţa“, unde 'sa 
creiat o nouă direcțiune pentru di 
Aurel Cosma, numită: contencios ad- 
ministrativ. După cât se.spune, inova- 
ţia costă societatea modesta sumă de 
trei sute mii lei anual, drept recom- 
pensă pentru un ministru sacrificat. 

Efectele se resimt însă în altă parte. 
Populaţia de pe teritorul „Reciţei“ 
fost despuiată de dreptul de pășunat 
de care s'a bucurat nestingherit de 
peste treizeci de ani. 

Incă vreo câteva „scindări“ de aseme 
nea natură şi naţionalizarea va deveni 
o gâtuire.. 


` Xenofobia noastră. Oamenii simt 
câteodată o invincibilă nevoie de a se 
ironiza singuri.. Aşa se explică 
pentruce un domn Index dela Ade- 
vărul vrea să ne convingă cu orice 
preț, întrun recent articol, că d. Iacob 
Rozenthal; directorul cunoscutei pră- 
vălii de păreri libere din strada Sà- 
rindar, nu e — xenofob. 

Nu mai. rămâne, acum, decât ca d. 
Vintilă Brătianu să declare in public, 
odată pentru totdeauna, că nu e un 
vrăjmaş al Băncei româneşti, apoi, d. 
luliu- Maniu să scrie la gazetă, — 
deși această îndeletnicire nu dă re- 


“fob, o știam mai demult, 


zultate tocmai bune, — că mare nimic 
împotriva „pertractărilor“, iar. noi, să 
mărturisim solemn că nu ne prăpădim 
de amor pentru niciunul din impor- 
tanții bărbaţi de stat ai comitetului 
de-o sută. 

Că d. Iacob Rozenthal nu e xeno- 
pentrucă 
ne este destul de cunoscută toleranța pe 
care o acordă elementului românesc. 
Dar, cu groază ne întrebăm, cam ce 
s'ar întâmpla dacă Adevărul s'ar pro- 
clama dintro odată intolerant şi, — 
xenofob ? 

Scuipă 
fereşte!“ 

Osmoză gazetărescă. Titlul acestei 
scurte insemnări poate să pară mul- 
tora deadreptul abracadabrant. El înfă- 
țişează însă o situaţie, care, ori cât de 
ciudată ar fi, nu e mai puțin reală. ` 
Principiul fizic, datorită căruia anumite 
corpuri, disolvate în două lichide des- 
părțite printrun obstacol poros, comu- 
nică destul de Sigur între ele, şi-a gă- 
sit o aplicare amuzantă în presa par- 
tidului naţional. Graţie unui schimb 
simbolic de forţe redacţionale, gazeta 
Patria din Cluj e scrisă aproape în în- 
tregime numai de „regăţeni“, cari fac 
politică regionalistă în numele Ardea- 
lului, în vreme ce România, oficiosul 
fabricei de bere Bragadiru din Bucu- 
reşti e împănată cu ziariști ardeleni, 
cari s'au însărcinat să satisfacă nevoile 
intelectuale ale alegătorilor foşti „ta- 
chişti“- din Târgul Frumos și Călărași. 

Indrăsnim să socotim această liberă 
circulaţie de energii în acțiune, ca un 
succes al luptei pe care o ducem la Țara 
Noastră. Căci, după dogma comitetului 
de o sută, Patria ar trebui scrisă nu- 
mai de redactorii din Blaj, iar România 
ar trebui lăsată, şi ea, tot pe mâna 
dlui Albert Fagure. Orice sar zice, e 
o plăcută senzaţie, să constaţi trium- 
ful propriilor tale idei, în rândurile ad~- 
versarilor. 


în sân, și zi: „Doamne 

O bună surpriză literară. lată ce 
este volumul al doilea al insemnărilor 
de călătorie, pe cari d. colonel N. M. 
Condiescu le-a strâns laolaltă, subt 
titlul: Peste mări și fări. Surpriză, mai 
întâi, pentru aleasa cultură literară pe 
care o trădează, Surpriză, apoi, pentru 
simțul foarte fin de observaţie, care 
răsare aproape la fiecare pagină. 
Surpriză,  însfârşit, pentru neobiș- 
nuitele calităţi de stil, care te întâm- 
pină, fără nicio scădere, dela un 
capăt la celălalt al povastirei. 

D-1 N. M. Condiescu a însoţit pe 
prinţul Carol, în călătoria sa de acum 
trei ani, până în Japonia, şi in loc să 
scrie un-obi;nuit raport sec, conven- 
țional şi, — să ne ierte d. colonel, — 
militar, a dăruit literaturei românești 
o carte care poate să stea alături de 
cele mai bune lucrări în acest gen, 


şi care ne desvăluieşte dintr'odată. 


nă- 


daidai. autorul volumulni Peste mări 


și fări nu le va face să aștepte. 
Citisem, cu câtva timp inainte, prima 
parte a acestor însemnări de drum: 
Egiptul. Era de pe atunci o făgăduială. 
“Urmarea, impresiunile culese din /ndii 
jse ridică mult mai sus decât obiş- 


nuitele note de călătorie, cu date 
istorice culese din  Baedecker, cu 
informații precise asupra  lungimei 


canalului de Suez sau asupra inăl- 
țimei piramidelor şi cu amănunte pro- 
zaice asupra „beafteck“-urilor consu- 
mate (sau restituite) pe vapor. Ne-a 
căzut cândva în mâini un ăsemenea 
prozaic raport, scris, — horribile 
dictu! — de un cunoscut poet. D-l 
colonel Condiescu s'a avântat, curajos, 
dincolo de banalitate, — şi a biruit. 
Suntem nerăbdători să pipăim şi 
mai departe roadele acestei prime 
victorii. i 


_recare domn Algiu, 


Un partid foarte studios. Am 
citit în gazeta România o informaţie 
care ne-a emoționat profund. Ştiam 


“noi mai demult că există la Bucureşti 


un fel de „Cerc de studiu“ al partidu- 
lui național. O singură ezitare aveam. 
Nu eram prea bine lămuriţi, dacă el e 
instalat în'clubul dela „Majestic“ sau 
în clubul dela „Vanicu“. (Pentrucă par- 
tidul naţional, contopit cum se ştie cu 
orfanii politici ai regretatului Tache 
lonescu, işi mai păstrează încă cele două 
cluburi în Capitală). Apoi, un singur lu- 
cru nu credeam. Nu credeam că „Cercul 
de studii“ acesta ţine și şedinţe. Acum 
vedem că ne-am înşelat. Zilele trecute, 
cineva a rostitla „Cercul de studii“ al 
partidului naţional o conferinţă despre: 
stațiunile balneare din România. Con- 
îcrenţiarul s'a grăbit să arate, în spe~ 
cial, miraculoasele efecte ale apelor 
dela Sovata, unde d. Iuliu Maniu, cu 
intreg comitetul de-o sută, se duce în 
fiecare vară să-şi mai reconforteze 
zdruncinatele iluzii politice... Conferința 
următoare era să fie aceea a unui oa- 
despre: efectele 
exproprierii. Ea sa amânat insă, după 
cererea dlui Cicio Pop, care, fiind de 
părere că subiectul ar putea interesa 
un public mai numeros, a chemat să 
asiste şi o delegaţie de țărani de pe 
moşia sa dela Cheimac... 
Studios partid, n'avem ce zice! 


Cărți noui. — Primim la redacţie 
două volume de versuri: 

Caravanele tăcerii de |. Valerian, e~ 
ditura „Convorbiri literare“, Bucureşti, 
100 pagini, preţul 15 lei. 

Fii fericirea mea!... de Alexandru 
Bilciurescu, tipografia „Lupta“, Bucureşti 
120 pagini. preţul 20 lei. 

Despre ambrle volume se va vorbi 
în numârul viitor al re.istei. 

